Държавен вестник, бр. 89, 2002 г., стр. 8

С Т Р .  8
Д Ъ Р Ж А В Е Н   В Е С Т Н И К
Б Р О Й  89
Г л а в а  ч е т и р и н а д е с е т а
ОПРЕДЕЛЯНЕ НА ПОКУПНАТА ТРЪЖНА
ЦЕНА, РАЗПРЕДЕЛЯНЕ И ПЛАЩАНЕ НА
АКЦИИТЕ
Чл. 38. (1) Лицата, чиито заявки са класира-
ни успешно на търга, съответно участващите
от тяхно име инвестиционни посредници, тряб-
ва да платят акциите по заявена тръжна цена в
определения срок за плащане.
(2) Лицата, чиито заявки са класирани ус-
пешно на търга, могат да подадат нареждане
за директно плащане с компенсаторни инстру-
менти в срок 5 работни дни след изтичането на
срока по чл. 37.
(3) Физическите лица по ал. 1 подават в из-
брано от тях регистрационно бюро нареждане
за плащане на акции при участие в централизи-
ран публичен търг на физическо лице—образец
№ 4 от приложение № 3. В случай че физичес-
ките или юридическите лица са участвали в цен-
трализирания публичен търг чрез инвестицио-
нен посредник, посредникът подава в звеното,
обслужващо регистрацията му, нареждане за
плащане на акции при участие в централизиран
публичен търг на физическо лице чрез инвести-
ционен посредник—образец № 6 от приложе-
ние № 3. Юридическите лица по ал. 1 подават в
обслужващото ги звено нареждане за плащане
на акции при участие в централизиран публи-
чен търг на юридическо лице—образец № 5 от
приложение № 3.
Чл. 39. (1) При плащане в левове към нареж-
дането по чл. 38, ал. 3 се прилагат платежно
нареждане или вносна бележка за превеждане
на съответната сума в левове по сметката по
чл. 25, ал. 1, т. 8.
(2) В платежното нареждане или във внос-
ната бележка по ал. 1 се посочват следните
данни за участника в централизирания пуб-
личен търг: ЕГН—за физическо лице, съот-
ветно БУЛСТАТ—за юридическо лице; номе-
рът на регистрационния талон; номерът на
тръжната заявка, по която се плаща, и запла-
щаната сума.
Чл. 40. (1) Звената, обслужващи регистра-
цията, предават документите по чл. 38, ал. 3 в
регионалните центрове на Агенцията за прива-
тизация не по-късно от 3 работни дни след по-
лучаването им.
(2) Агенцията за приватизация дебитира
служебно боновите сметки на класираните учас-
тници в съответствие с подадените нареждания
за плащане с инвестиционни бонове.
Чл. 41. Банката, обслужваща сметката по
чл. 25, ал. 1, т. 8, изпраща потвърждение на
Агенцията за приватизация за извършените
плащания не по-късно от 10 работни дни след
изтичането на срока за плащане, посочен в
обявлението по чл. 37.
Чл. 42. (1) Агенцията за приватизация из-
праща на банката, обслужваща сметката по
чл. 25, ал. 1, т. 8, съобщение с идентификацион-
ните данни на участниците в търга, на които се
дължи връщане на левовите суми, в срок до:
1. пет работни дни от обнародването в “Дър-
жавен вестник” на резултатите от извършена
класация за съответния централен публичен
търг—за участниците в търга, внесли депози-
ти, подлежащи на възстановяване съгласно
чл. 29, ал. 3;
2. пет работни дни от обнародването в  “Дър-
жавен вестник” на резултатите от съответния
централизиран публичен търг—за участниците
в търга, на които се дължи връщане на суми.
(2) Въз основа на съобщението по ал. 1 по
искане на съответните участници банката из-
плаща сумите по депозитите без лихви за из-
теклия период.
Чл. 43. Агенцията за приватизация обнарод-
ва в  “Държавен вестник” резултатите от всеки
проведен централен публичен търг.
Чл. 44. (1) В срока по чл. 42, ал. 1, т. 2  Аген-
цията за приватизация изпраща на Централния
депозитар списъци на лицата, платили спече-
лените от тях акции.
(2) Прехвърлянето на акции и вписването
на прехвърлянето на акции в регистъра на Цен-
тралния депозитар се извършват не по-късно
от един месец след получаването на списъци-
те по ал. 1.
Чл. 45. Паричните постъпления от продаж-
ба на акции на централизирани публични тър-
гове и невъзстановените депозити се превеж-
дат в специалната бюджетна сметка по чл. 8,
ал. 4, т. 1 от Закона за приватизация и следпри-
ватизационен контрол не по-късно от 10 работ-
ни дни след обнародването в  “Държавен вест-
ник” на резултатите от съответния централизи-
ран публичен търг.
 АДМИНИСТРАТИВНОНАКАЗАТЕЛНИ
РАЗПОРЕДБИ
Чл. 46. (1) Агенцията за приватизация осъ-
ществява контрол по спазването на наредбата.
(2) Длъжностните лица в звената, обслужва-
щи регистрацията, които виновно нарушават
изискванията на наредбата, се наказват по реда
на чл. 32 от Закона за административните нару-
шения и наказания (ЗАНН), ако деянието не
съставлява престъпление.
(3) Актовете по ал. 2 се съставят от ръково-
дителите на регионалните центрове на Агенци-
ята за приватизация, а наказателните постанов-
ления се издават от изпълнителния директор
на Агенцията за приватизация.
(4) Установяването на нарушенията, съста-
вянето на актовете, издаването и обжалването
на наказателните постановления се извършват
при условията и по реда на ЗАНН.